กามุย

กามุย (kamuy) หรือ คามูอิ  เป็นวิญญาณหรือเทพเจ้าในตำนานของชาวไอนุ เป็นคำที่บ่งบอกถึงตัวตนเหนือธรรมชาติที่ประกอบด้วยหรือมีพลังงานทางจิตวิญญาณ
ชาวไอนุมีตำนานมากมายเกี่ยวกับกามุยซึ่งสืบทอดต่อ ๆ กันมาโดยเรื่องเล่ามุขปาฐะและพิธีกรรม เรื่องราวของกามุยได้รับการถ่ายทอดในรูปแบบบทสวดและการแสดง ซึ่งมักจะแสดงในระหว่างพิธีกรรมศักดิ์สิทธิ์
== แนวคิด ==
แนวความคิดเกี่ยวกับกามุยคล้ายกับคามิของญี่ปุ่น แต่แนวความคิดของคามิยังไม่ครอบคลุมถึงบางบริบทของกามุย (มิชชันนารีจอห์น แบตเชอเลอร์สันนิษฐานว่า คามิในภาษาญี่ปุ่นมีต้นกำเนิดมาจากคำว่ากามุยในภาษาไอนุ) การใช้คำว่ากามุยในหมู่ชาวไอนุครอบคลุมในบริบทที่กว้างมาก และสามารถใช้กล่าวบางสิ่งที่ถือว่ามีความแข็งแกร่งเป็นพิเศษ คำว่ากามุยสามารถใช้กล่าวถึงสิ่งมีชีวิตทางจิตวิญญาณ รวมทั้งสัตว์ พืช สภาพอากาศ และแม้แต่เครื่องมือของมนุษย์ เทวดาผู้พิทักษ์ เรียกว่า "อีตูเร็นกามุย" (Ituren-kamuy) กามุยมีหลากหลายรูปแบบ กามุยบางตนได้รับคำพรรณนาลักษณะและได้รับการตั้งชื่อเช่นกามุยฮูจี (Kamuy huci) เทพีแห่งเตาไฟ ในขณะที่กามุยอื่นไม่ได้รับการพรรณนาและชื่อ กามุยมักมีความเกี่ยวข้องกับบางสิ่งอย่างเฉพาะเจาะจง เช่น มีกามุยแห่งคลื่นใต้น้่ำ แบตเชอเลอร์เปรียบเทียบคำว่ากามุยกับคำภาษากรีกว่าไดมอน (δαίμων)
เทพในตำนานของไอนุมักมีคำว่ากามุยเป็นส่วนหนึ่งของชื่อ
== ตัวอย่างกามุยที่มีชื่อเสียง ==
อาเอโอยนากามุย (Ae-oyna-kamuy) วีรชนวัฒนธรรมผู้สอนมนุษย์ให้รู้จักศิลปวิทยาการอันศักดิ์สิทธิ์
อาปาซัมกามุย (Apasam kamuy) กามุยแห่งธรณีประตู
จีกัปกามุย (Cikap-kamuy) / โกตันโกร์กามุย (Kotan-kor-kamuy) เทพแห่งนกฮูกและผืนดิน
จีรนนุปกามุย (Cironnup kamuy) เทพแห่งจิ้งจอก
ฮาซีเนาอุกกามุย (Hasinaw-uk-kamuy) เทพีแห่งการล่าสัตว์
โฮเยากามุย (Hoyau kamuy) เทพมังกร
กามุยฮูจี (Kamuy-huci) เทพีแห่งเตาไฟ
กันดาโกโรกามุย (Kanda-koro-kamuy) เทพแห่งท้องฟ้า
กันนากามุย (Kanna kamuy) กามุยแห่งฟ้าแลบและฟ้าร้อง
เกนัสอูนาร์เป (Kenas-unarpe) สัตว์ประหลาดดื่มเลือดที่ล่านายพราน
กิมุนกามุย (Kimun-kamuy) เทพแห่งภูเขาและหมี
กีนาซุตกามุย (Kina-sut-kamuy) เทพแห่งงู
โกตันการ์กามุย (Kotan-kar-kamuy) เทพแห่งการสร้าง
กุนเนจุปกามุย (Kunnecup-kamuy) เทพแห่งพระจันทร์
โมซีร์การากามุย (Mosirkara kamuy) เทพผู้สร้างโลก
นูซาโกร์กามุย (Nusa-kor-kamuy) ผู้ส่งสารของเทพและตัวแทนของความตาย
เปาจีกามุย (Pawci-kamuy) วิญญาณชั่วร้ายที่ทำให้เกิดความวิกลจริต
เรปุนกามุย (Repun-kamuy) วาฬเพชฌฆาต เทพแห่งทะเล
ซีรันปากามุย (Siranpa-kamuy) เทพแห่งไม้ ธัญพืช และพืชพันธุ์
โตกัปจุปกามุย (Tokapcup-kamuy) เทพแห่งพระอาทิตย์
วักกาอุสกามุย (Wakka-us-kamuy) เทพแห่งน้ำจืด
ยาอสเก็ปกามุย (Yaoskep kamuy) เทพีแมงมุม
ซาโรรุนกามุย (Sarorun kamuy) เทพแห่งหนองน้ำ
== ดูเพิ่ม ==
คามิ
โคชินโต
ชินโต
== อ้างอิง ==
=== บรรณานุกรม ===
Ashkenazy, Michael. Handbook of Japanese Mythology. Santa Barbara, California: ABC-Clio, 2003.
Etter, Carl. Ainu Folklore: Traditions and Culture of the Vanishing Aborigines of Japan. Chicago: Wilcox and Follett, 1949.
Munro, Neil Gordon. Ainu Creed and Cult. New York: Columbia University Press, 1995
Strong, Sarah Mehlhop (2011). Ainu spirits singing: the living world of Chiri Yukie's Ainu shinʼyōshū. Chiri, Yukie, 1903-1922., 知里, 幸恵(1903-1922). Honolulu: University of Hawaii Press. ISBN&nbsp;9780824860127. OCLC&nbsp;798295761
Batchelor, John (1894). "Items of Ainu Folk-Lore". The Journal of American Folklore. 7 (24): 15. 
Utagawa, Hiroshi (1992). "The 'Sending-Back' Rite in Ainu Culture". Japanese Journal of Religious Studies. 19: 255–270 – via JSTOR
Phillipi, Donald L. (2015). Songs of gods, songs of humans. Princeton University Press. ISBN&nbsp;0691608814. OCLC&nbsp;903423542
Strong, Sarah M. (2009). "The Most Revered of Foxes: Knowledge of Animals and Animal Power in an Ainu Kamui Yukar". Asian Ethnology. 68 (1): 27–54. ISSN&nbsp;1882-6865
Kimura, Takeshi (1999-01-01). "Bearing the 'Bare Facts' of Ritual. A Critique Of Jonathan Z. Smith's Study of the Bear Ceremony Based On a Study of the Ainu Iyomante". Numen. 46 (1): 88–114. . ISSN&nbsp;0029-5973
เทพเจ้าญี่ปุ่น
ปรัมปราวิทยาไอนุ